laion/Wikipedia-Exotic huggingface dataset:
Diósd

Diósd (saksa keeles Orasch) on linn Ungaris Pesti komitaadis Érdi kreisis. Diósd asub Érdist vahetult kirdes, Budapesti kesklinnast ligikaudu 12 km edelas. Diósdi on esmamainitud 1278. aastal. Diósd hävis Türgi ikke ajal. Hiljem tulid piirkonda elama serbia ja saksa asunikud. Külas olid suured viinamarjaistandused. Diósd sai suurkülaks 2012.aastal ja linnaks 2013. aastal. Diósdis asub kuullaagreid ja koonusrull-laagreid tootev ettevõte New MGM Zrt. Alsbach-Hähnlein, Saksamaa Brâncovenești, Rumeenia Cieszanów, Poola Keť, Slovakkia Marosvécs, Rumeenia Capannoli, Itaalia Detailed Gazetteer of Hungary, vaadatud 23.09.2024. Diósd Városi Önkormányzat Online Cégnyilvántartó. Vaadatud 31. augustil 2024 Diósd története és nevezetességei Diósd Város hivatalos oldala. Vaadatud 31. augustil 2024
Tigny-Noyelle

Tigny-Noyelle on vald Põhja-Prantsusmaal Pas-de-Calais' departemangus. Tigny-Noyelle asub 11 km Montreuil-sur-Merist lõunas tee D143 ääres ja väga Autoroute A16 lähedal, Authie jõe orus. Külas on arboreetum, Arboretum de Tigny-Noyelle, mis hõlmab kõiki piirkonna liike. Küla on rahvusvahelise klassikalise muusika festivali Musica Nigella kodulinn, mis toimub igal aastal maist juunini. Notre-Dame'i kirik, pärineb 15. sajandist Tigny-Noyelle'i keskus Répertoire géographique des communes, vaadatud 26.10.2015. Populations légales 2021
Azim Gheychisaz

Azim Gheychisaz (pärsia keeles عظیم قیچیساز; sündinud 1981 Tabrīzis) on Iraani aseri alpinist. Meedia teatel oli Gheychisaz tõusnud kõigi (14) üle 8000 meetri kõrguste mägede tippu (esimese Iraani mägironijana) lisahapnikku kasutamata. Tal oli kulunud selleks üheksa aastat (2008–2017). Tema 14. tipp oli Lhotse (8516 m) (tipus 19. mail 2017). Tagantjärele (juulis 2022) selgus, et Eberhard Jurgalski hallatava veebisaidi 8000ers väitel polnud Azim Gheychisaz ühe kaheksatuhandelise peatippu tegelikult jõudnudki (Manaslu). Gheychisaz peatus Manaslu mäel peatipust sedavõrd allpool (tähistus <C0), et Jurgalski uurimisrühm otsustas ta hoopis välja jätta ajaloolisest, nn "pärandi nimistust". Iranian climber conquers Lhotse in Himalayas. en.mehrnews.com/, 20. mai 2017 Mingma Sherpa Continues 8000er Roll with Broad Peak. alanarnette.com, 4. august 2017 Azim Gheichisaz summits Lhotse on 19 May 2017. irandoostan.com, 19. mai 2017 14 8K Transition Table. 8000ers.com  Azim Gheychisaz – pildid, videod ja helifailid Wikimedia Commonsis
Verton

Verton on vald Põhja-Prantsusmaal Pas-de-Calais' departemangus. Verton asub 9 km Montreuil-sur-Merist edelas teede D143 ja D303 ristumiskoha ümbruses ja 5 km rannikust, Authie estuaari lähedal. Loss, pärineb 15. sajandist Vesiveski St. Micheli kirik, pärineb 14. sajandist Kirik Répertoire géographique des communes, vaadatud 26.10.2015. Populations légales 2021
Sõudmine 2024. aasta suveolümpiamängudel

2024. aasta Pariisi suveolümpiamängude sõudmisvõistlused kestsid 27. juulist 3. augustini Vaires-sur-Marne'i Île-de-France'i riiklikul olümpia merestaadionil Stade nautique de Vaires-sur-Marne. Nendel mängudel neljateistkümnes soopõhises kategoorias võistelnud sõudjate arvu vähendati 526-lt 502-le, kusjuures meeste ja naiste võistlused jagunesid võrdselt. Vaatamata kergetele muutustele sportlaste arvudes, jäi 2024. aasta Paris sõudmisprogramm eelmise olümpiaga võrreldes samaks, kuna võistlustel oli võrdne arv meeste ja naiste kategooriaid, kummaski seitse. Sõudmisprogrammis oli kokku neliteist ala, millest igaühel oli seitse nii meest kui naist identsetes paadiklassides. Programm oli sama, mis 2020. aasta olümpiamängudel. See oli viimane olümpia, kus osales kergekaalu sõudmist, mis asendati 2028. aasta olümpiamängudel rannikuaerutusega. 2024. aasta Pariisi olümpiamängude võistlused koosnesid meeste ja naiste aladest seitsmel sõudmise alal: ühepaat paarisaeruline kahepaat roolijata kahepaat kergekaalu paarisaeruline kahepaat paarisaeruline neljapaat roolijata neljapaat kaheksapaat   *   Korraldajariik (Prantsusmaa) Finaal: 3. august Osavõtjaid: 33 Riike: 33 Olümpiavõitja 2020: Stefanos Ntouskos,  Kreeka Ametlikud tulemused: Tulemuste kokkuvõte võistluste kaupa - Finaal A- B - C - D - E - F Pariisi OM-i sõudmise ametlik koduleht
Julianne Moore

"Julie Anne Smith" suunab siia. See on ka Traci Binghami sünninimi. Julie Anne Smith (esinejanimi Julianne Moore; sündinud 3. detsembril 1960) on Ameerika Ühendriikide näitleja. Ta isa on ameerika armeekolonel ja sõjaväekohtunik Peter Moore Smith ning ema Anne Šotimaalt pärit psühhiaater ja sotsiaaltöötaja. Peres oli peale tema veel kaks last: noorem õde Valerie ja noorem vend Peter Moore Smith Jr. Julianne täpne sünnikoht ei ole teada, võimalikeks peetakse Fayetteville'i Põhja-Carolinas ja Bostonit. Sõjaväelasest isa tõttu elas ta väga erinevates USA linnades ning keskkooli lõpetas üleüldse Saksamaal Frankfurdis. Hiljem lõpetas ta Bostoni ülikooli kaunite kunstide kooli. 1983. aastal kolis Julianne New Yorki. Off-Broadway teatris mängis ta mitmes näidendis. Tasapisi[küsitav] jõudis ka teleekraanile. Sellest ajast pärineb ka tema esinejanimi (Moore on tema isa keskmine nimi). Osa eest seebiooperis "As the World Turns" pälvis ta auhinna "Outstanding Ingénue Daytime Emmy". Kuigi esimeses filmis oli ta kaasa teinud 1982. aastal, siis läbimurre kinolinale toimus 1990. aastate esimesel poolel. Ta on kandideerinud 4 korda Oscarile: kaks korda parima naisnäitleja Oscarile osatäitmistega filmides "The End of the Affair" ja "Far from Heaven" ("On taevas nii kaugel") ning kaks korda parima kõrvalosatäitja kategoorias filmides "Boogie Nights" ja "Tunnid". Aastail 1986–1995 oli abielus John Gould Rubiniga. 2003. aastal abiellus Julianne endast 10 aastat noorema produtsendi ja lavastajaga Bart Freundlich, kellega tal oli juba enne abiellumist kaks last: poeg Cal (sündinud 4. detsembril 1997) ja tütar Liv Helen (sündinud 11. aprillil 2002). Julianne Moore andmekogus IMDb (inglise)
Nirmal Purja

Nirmal Purja Pun Magar, ka Nirmal Purja (sündinud 25. juulil 1983 Myāgdi ringkonnas Gańḍakī provintsis) on Nepali magari alpinist ja endine Ühendkuningriigi erivägede eriväelane. Ta teenis aastatel 2003–2009 Gurkhade brigaadis ja 2009–2018 Ühendkuningriigi erivägede allüksuses Special Boat Service. 2019. aastal ronis Purja (aprillist novembrini) kõigi neljateistkümne üle 8000 meetri kõrguse mäe tippu. Tema pingutustest rääkiv Netflixi dokumentaalfilm "14 Peaks: Nothing Is Impossible", mis ilmus novembris 2021, tõi talle ülemaailmse kuulsuse. 16. jaanuaril 2021 tõusis Purja koos üheksa tugeva šerpa mägironijaga (nende seas Mingma G ja Mingma Gyabu Sherpa) esimestena maailmas talvisel perioodil kaheksatuhandelise K2 (8611 m) tippu. Kuna Eberhard Jurgalski meeskonna väitel polnud Purja 2019. aastal kahe tipputõusu käigus jõudnud päristippu (Manaslu ja Dhaulagiri), siis otsustas Purjal 2021. aasta sügisel ette võtta uued tippumineku katsed. Manaslu päristippu tõusis ta septembris 2021. 8. oktoobril 2021 tegi Purja eduka kordustõusu Dhaulagiri tippu. Seekord peatippu ja veebisait 8000ers kandis Nirmal Purja saidi poolt koostatava kõigi kaheksatuhandeliste tippu jõudnute nn "uude nimistusse" kolmandaks mägironijaks (Ed Viestursi ja Veikka Gustafssoni järel). 2018 – Briti impeeriumi ordu liige (MBE) Oliver Pelling "Nirmal Purja just climbed 14 mountains in six months and stunned the world". redbull.com Stefan Nestler "Nirmal Purja conquers all 14 eight-thousanders". dw.com, 29. oktoober 2019 "14 Peaks: Nothing Is Impossible". netflix.com Tristan Kennedy. The Man Who Took On Reinhold Messner’s Mountaineering Record. outsideonline.com, 29. mai 2024 Angela Benavides. Top 10 Expeditions of 2021: #2: The First Winter Ascent of K2. explorersweb.com, 30. detsember 2021 Angela Benavides. "Jurgalski Drops Bomb On Mountaineering History, But…". explorersweb.com, 13. juuli 2022 Derek Franz "Researchers challenge historical records for 8000-meter peaks". alpinist.com, 20. juuli 2022 Ascents - Autumn 2021 - Manaslu. himalayandatabase.com Ascents - Autumn 2021. Dhaulagiri I. t himalayandatabase.com 14 8K Collectors Era Table. 8000ers.com Order of the British Empire. thegazette.co.uk, 9. juuni 2018  Nirmal Purja – pildid, videod ja helifailid Wikimedia Commonsis
Csorna kreis

Csorna kreis (ungari keeles Csornai járás) on 2. järgu haldusüksus (kreis) Ungaris Győr-Moson-Soproni komitaadi keskosas. Kreisi halduskeskus on Csorna linn. Kreisis on 33 omavalitsust. Population data by settlement, vaadatud 12.11.2023.
Waben

Waben on vald Põhja-Prantsusmaal Pas-de-Calais' departemangus. Waben asub 13 km Montreuil-sur-Merist edelas, teede D143 ja D940 ristumiskoha ümbruses, u. 1 km merest Authie estuaari ääres. Nativité-de-Notre-Dame'i kirik. Kirik Répertoire géographique des communes, vaadatud 26.10.2015. Populations légales 2021
Käsipala

Käsipalaks nimetatakse kivimitükki, mis on piisavalt suur, et olla esinduslikuks proovimaterjaliks vastava kivimi makroskoopilisel uurimisel, ning samas piisavalt väike, et seda oleks võimalik käes hoida ning välitöödelt vaid inimese kandejõudu kasutades kaasa tuua. Käsipalasid kasutatakse peamiselt kivimikogudes, õppe- või teaduslikul eesmärgil. Neist võib teha õhikuid, lihve, keemilisi analüüse jms. Käsipalad on tavaline geoloogiline materjal, mida geoloog hilisema uurimise eesmärgil välitöödel kogub. Reeglina võetakse käsipalad paljandeist, kasutades geoloogivasarat. Kivimitest koosnevad geoloogilised kogud sisaldavad peamiselt käsipalu.
Piliscsaba

Piliscsaba (saksa keeles Tschawa) on linn Ungaris Pesti komitaadis Pilisvörösvári kreisis. Piliscsaba asub Budapesti kesklinnast ligikaudu 21 km loodes. Linna läbivad 10. põhimaantee ja Budapest–Hegyeshalomi raudteeliin. Piliscsaba piirkond on olnud asustatud tuhandeid aastaid. Keskajal kutsuti Piliscsabat Csabaks või Nagycsabaks. Csabat mainitakse ürikutes esimest korda 1263. aastal. Alates 1272. aastast kuulus küla dominiiklaste nunnakloostrile. 1541. aastal langes Buda türklaste kätte. Türgi ikka ajal jäi küla tühjaks ja asustati uuesti 1690. aastate alguses. 1720. aastatel saabusid piirkonda slovakid, kes olid siin valdavad kuni 19. sajandi alguseni. Seejärel saabus Piliscsabasse arvukalt švaabi asunukke. Raudteeühenduse sai Piliscsaba 1895. aastal. 1946. aastal saadeti küla saksa rahvusest elanikkond riigist välja. 1947. aastal lahkus rahvastikuvahetuse programmi raames osa Piliscsaba slovaki rahvusest elanikke Tšehhoslovakkiasse. Linnaks sai Piliscsaba 15. juulil 2013. Möckmühl, Saksamaa Veľký Lapáš, Slovakkia Cherasco, Itaalia Valea Seacă, Rumeenia Okli Hed, Ukraina Detailed Gazetteer of Hungary, vaadatud 23.09.2024. Településtörténet Piliscsaba. Vaadatud 31. augustil 2024 Piliscsaba július 15-től várossá válik Varkapu, 10. juuli 2013. vaadatud 31. augustil 2024
Adrianoopoli leping (1829)

See artikkel räägib 1829. aasta lepingust. Teiste lepingute kohta vaata artiklit Adrianoopoli leping. Adrianoopoli leping (ehk Edirne leping) oli rahuleping Venemaa ja Osmanite Riigi vahel, sellega lõppes üheksas Vene-Türgi sõda (1828–1829). Lepe oli venelastele kasulik, kuna nad said ligipääsu Doonau suudmele ja alasid Mustal merel. Lisaks avati Dardanellid kõikidele kaubalaevadele, anti autonoomia Serbiale ja lubati autonoomiat Kreekale. Osmanid kohustusid maksma suurt hüvitist, lepingu järgi võis Venemaa seniks okupeerida Moldaavia ja Valahhia (hiljem neid tingimusi leevendati). Lepingu allkirjastasid 14. septembril 1829 Adrianoopolis Osmanite Riigis (praegune Edirne Türgis) krahv Aleksei Fjodorovitš Orlov ja Abdülkadir Bey. Londoni leping (1827) John Emerich Edward Dalberg Acton (1907). The Cambridge Modern History. Macmillan & Co. Lk 202. Anderson, M.S. The Eastern Question, 1774–1923: A Study in International Relations (1966) online Ciachir, Nicolae. "The Adrianople Treaty (1829) and Its European Implications." in European Politics 1815–1848 (Routledge, 2017) pp. 95–113. Kerner, Robert J. "IV. Russia's New Policy in the near East after the Peace of Adrianople; Including the Text of the Protocol of 16 September 1829." Cambridge Historical Journal 5.3 (1937): 280–290. Šedivý, Miroslav. "From Adrianople to Münchengrätz: Metternich, Russia, and the Eastern Question 1829—33." International History Review 33.2 (2011): 205–233.
Hünkâr İskelesi leping

Hünkâr İskelesi leping (ka Unkiar Skelessi leping) oli rahvusvaheline leping Venemaa ja Osmanite Riigi vahel 8. juulil 1833 pärast seda kui Venemaa oli varem samal aastal andnud sõjalist abi Osmanitele kuulunud Egiptusele. Lepinguga sai alguse Vene-Türgi liit ning türklased lubasid, et vajadusel sulgevad nad venelaste nõudmisel Dardanellid sõjalaevadele. Leppel oli Osmanite Riigi välissuhetele märkimisväärne mõju, kuna see põhjustas teistes suurriikides umbusku ning tekitas pingeid Ühendkuningriigigia. Lord Kinross. The Ottoman Centuries: The Rise and Fall of the Turkish Empire. New York: William Morrow and Company, Inc., 1977. Shaw, Stanford J., and Ezel Kural Shaw. History of the Ottoman Empire and Modern Turkey, Volume II: Reform, Revolution, and Republic: The Rise of Modern Turkey, 1808-1975. New York: Cambridge University Press, 1977. Bailey, Frank Edgar. British Policy and the Turkish Reform Movement: A Study in Anglo-Turkish Relations, 1826-1853. Cambridge, MA: The Harvard University Printing Office, 1942. Aksan, Virginia H. Ottoman Wars 1700-1870: An Empire Besieged. London: Pearson Education Limited, 2007. Hale, William. Turkish Foreign Policy 1774-2000. London: Frank Cass Publishers, 2000. Idaküsimus Vene-Türgi sõjad Egiptuse-Türgi sõda (1839–1841) Egiptuse ejalett Muhammad Ali dünastia Balta Limani leping
Rudra

Rudra on hinduismis destruktiivsete jõudude jumala Šiva vorm. Rudra tähendab valitsejat, armee juhti. Rudra on Rigvedade tormi, jahi, surma, looduse ja tuulte jumal. Rudral on nooled, mis põhjustavad haigestumist, keda need tabavad, nii jumalatel, inimestel kui loomadel. Ta on Marutide isa. Rudra on see, kes paneb kõik nutma kosmilise lahustumise ajal. Alternatiivselt tähendab ka "See, kes annab kõne" ja "see, kes pühib kurvastuse". Tema puhul kasutatakse nimesid Bhava, Sarva, Pasupati, Urga. Mahadeva, Isana ja Asani. Kosmilises hierarhias väidetakse olevat 11 Rudrat, mida esoteerilises plaanis esindavad kümme meelt(?) ja teadvus. Svetasvatara Upanishad, III peatükk: "On vaid üks Rudra, kes juhib kõiki maailmu, pole kedagi ülimuslikumat temast. Ta on olemas puhta teadvuse seisundina kõikides olendites. Ta loob kõik maailmad, hoiab neid ja taandab endasse." (Siin märgib Rudra Absoluuti.)
Nikolai Girs

Nikolai de Girs (või Giers; vene keeles Никола́й Ка́рлович Гирс; 21. mai (vkj 9. mai) 1820 – 26. jaanuar (vkj 14. jaanuar) 1895) oli Vene poliitik ja diplomaat, 1882–1895 Venemaa välisminister. Ta oli üks Prantsuse-Vene liidu arhitekte, hiljem arenes liidust välja Antant. Ta lõi Venemaast kuvandi kui rahumeelsest riigist, millele saab keerulistes ja ohtlikes diplomaatilistes olukordades loota (kuigi au võttis endale tsaar Aleksander III). Florinsky, Michael T. Russia - A History and An Interpretation - Volume II (1958), passim. online Maxwell, Margaret. "A Re-examination of the Rôle of N.K. Giers as Russian Foreign Minister under Alexander III." European Studies Review 1.4 (1971): 351-376. excerpt Kennan, George F. "The Decline of Bismarck's European Order" Princeton U.P., 1979. This magisterial volume offers, among other things, a fine description of N.K. Giers and his wise diplomacy.
Vladimir Lamsdorf

Vladimir Nikolajevitš Lamsdorf (vene keeles Влади́мир Никола́евич Ла́мсдорф, saksa keeles Wladimir Nikolajewitsch Freiherr von der Wenge Graf Lambsdorff; 6. jaanuar (vkj 25. detsember) 1845 – 19. märts (vkj 6. märts) 1907) oli baltisaksa päritolu Venemaa poliitik, 1900–1906 Venemaa välisminister. Tema ametiajal toimusid nii Vene-Jaapani sõda kui 1905. aasta revolutsioon. Kowner, Rotem (2006). Historical Dictionary of the Russo-Japanese War. The Scarecrow Press. ISBN 0-8108-4927-5.
Korea Keisririik

Korea Keisririik oli keisririik Koreas, mille kuulutas oktoobris 1897 välja Joseoni valitseja Gojong. Riik kestis augustini 1910, kui Jaapan selle annekteeris. Keisririigi ajastul viis keiser Gojong läbi Gwangmu reformi, millega õnnestus riigi sõjavägi, majandus, haldus, haridus ja mitmed tööstusharud osaliselt moderniseerida ja läänelikuks muuta. Aastal 1905 sai Koreast Jaapani protektoraat, keisririik koloniseeriti ja see lakkas eksisteerimast. Korea monarhide loend Yi dünastia Joseon Namdaemuni lahing Korea Keisririigi hümn Keltie, J.S., toim (1900). The Statesman's Year Book: Statistical and Historical Annual of the States of the World for the Year 1900. New York: MacMillan. Dong-no Kim, John B. Duncan, Do-hyung Kim (2006), Reform and Modernity in the Taehan Empire (Yonsei Korean Studies Series No. 2), Seoul: Jimoondang Publishing Company Jae-gon Cho, The Industrial Promotion Policy and Commercial Structure of the Taehan Empire. Kim, Ki-Seok (suvi 2006). "Emperor Gwangmu's Diplomatic Struggles to Protect His Sovereignty before and after 1905". Korea Journal. Nahm, Andrew (oktoober 1985). "The impact of the Taft-Katsura Memorandum on Korea: A reassessment". Korea Journal. Pratt, Keith L., Richard Rutt, and James Hoare. (1999). Korea: a historical and cultural dictionary, Richmond: Curzon Press. ISBN 9780700704637; ISBN 9780700704644; OCLC 245844259 The Special Committee for the Virtual Museum of Korean History (2009), Living in Joseon Part 3: The Virtual Museum of Korean History-11, Paju: Sakyejul Publishing Ltd. Yi, Ha-kyoung (2012). "대한제국 시기 군주권 강화와 민권 확대 논의의 전개: 주권론을 중심으로; Power of King and the People in the Daehan Empire: Focusing on the Theory of Sovereignty" (PDF). Seoul National University: S-Space. Originaali arhiivikoopia (PDF) seisuga 19. aprill 2023. Vaadatud 20. juunil 2022 – cit. via 서울대학교 한국정치연구소. Hulbert, Homer (1906). The Passing of Korea. Hulbert, Homer B. (1904). The Korea Review. Kim, C.I. Eugene (1962). "Japanese Rule in Korea (1905–1910): A Case Study". Proceedings of the American Philosophical Society. 106 (1): 53–59. JSTOR 985211 – cit. via JSTOR.
Christ Church

See artikkel räägib Oxfordi Ülikooli kolledžist. Barbadose valla kohta vaata artiklit Christ Church (Barbados). Christ Church (inglise keeles 'Kristuse maja'; ladina keeles Ædes Christi) on Oxfordi Ülikooli koosseisu kuuluv kolledž Oxfordis Inglismaal Suurbritannias. Selle avas 1546. aastal kuningas Henry VIII ning see on ühtlasi ka Oxfordi peapiiskopkonna toomkirik (Christ Church Cathedral). Kiriku juht on ex officio ka kolledži juht. 2022. aastal oli Christ Churchi sihtkapitali suurus 770 miljonit naela ehk enim kõigist Oxfordi Ülikooli kolledžitest. Kolledžis õpib ligi 700 üliõpilast. Kooli territooriumil asub mitu arhitektuurimälestist: Christopher Wreni projekteeritud Tom Tower, Oxfordi suurim sisehoov Tom Quad ning Great Dining Hall, kus Inglise kodusõja ajal tegutses kuningas Charles I Oxfordi parlament. Christ Churchi eeskujul on ehitatud üle maailma ning seal on filmitud nt "Harry Potteri" filme ja film "Kuldne kompass". Kooli õppehooned on turismiatraktsioon, mida külastab aastas ligi pool miljonit inimest. Christ Churchi vilistlaste seas on 13 Suurbritannia peaministrit (enim kõigist Oxfordi koolidest), Pakistani peaminister ja Sri Lanka peaminister. Muude nimekate vilistlaste seas on Edward VII, Willem II, William Penn, Lewis Carroll, W. H. Auden, John Locke, Robert Hooke, Martin Ryle ja John Gurdon. Kolledžiga oli seotud ka Albert Einstein. Selle järgi on nimetatud mitmeid paiku üle maailma, näiteks Christchurchi linn Uus-Meremaal. Alec Douglas-Home Alfred Ayer Andrew Bertie Anthony Eden Bilawal Bhutto Zardari Daniel Dennett Edward de Bono Edward Smith-Stanley, neljateistkümnes Derby krahv Edward VII George Canning George Osborne Gilbert Ryle Halford John Mackinder John Boland John Carteret, teine Granville'i krahv John D. Barrow John Dowland John Gurdon John Henry Newman John Locke John Rawls John Searle Joseph Banks Kurt Hahn Lewis Carroll Martin Ryle Max Mosley Mehdi Hasan Michael Dummett Robert Gascoyne-Cecil Robert Hooke Robert Peel Zulfikar Ali Bhutto W. H. Auden Willem II William Ewart Gladstone William Penn William Walton "Financial Statements of the Oxford Colleges 2021–22". ox.ac.uk. Vaadatud 5. aprillil 2023. "Student statistics". University of Oxford. 2017. Vaadatud 31. augustil 2018. "Christ Church | University of Oxford". www.ox.ac.uk. Vaadatud 1. novembril 2022. "Financial Statements of the Oxford Colleges 2021–22 | University of Oxford". www.ox.ac.uk (inglise). Vaadatud 4. aprillil 2023. "Harry Potter fans boost Oxford Christ Church Cathedral". BBC News (Briti inglise). 25. märts 2012. Vaadatud 31. augustil 2017. "Award winners | University of Oxford". www.ox.ac.uk (inglise). Vaadatud 4. juulil 2024. Cowie, D. J. (1934). "How Christchurch Got Its Name – A Controverted Subject". Victoria University of Wellington. Originaali arhiivikoopia seisuga 10. juuni 2017. Vaadatud 15. augustil 2017. www.chch.ox.ac.uk
Nikolai Matjašin

Nikolai Matjašin (9. mai 1922 Tartu – 23. august 1988 Tallinn) oli eestivenelasest NSV Liidu sõjaväelane (nooremleitnant). Ta sündis aastal 1922 Tartus töölisperekonnas. Ta lõpetas Narvas tööstuskooli, tema haridustase oli 8 klassi. Aastatel 1940–1941 töötas ta Tallinna 24. koolis vanempioneerijuhina. Ta mobiliseeriti juunis 1941 Punaarmeesse. Esimesed tuleristsed sai ta Narva hävituspataljoni koosseisus. Hiljem sõdis ta 8. Eesti Laskurkorpuses. Laskurkorpuses õppis ta kuulipilduriks. Ta võttis osa Velikije Luki lahingutest. 925. Laskurpolgu kuulipildur nooremseersant Nikolai Matjašin maabus 29. septembril 1944 esimeste seas Suure Väina dessandis Muhu saarele. Kergekuulipilduja tuli takistas vaenlase relvameeskonda, mis aitas kaasa edukale maandumisele. Ta sai haavata, kuid ei lahkunud lahinguväljalt. NSV Liidu Ülemnõukogu Presiidiumi otsusega 24. märtsist 1945 "ülemjuhatuse ülesannete eeskujuliku täitmise ja ülesnäidatud mehisuse ning kangelaslikkuse eest võitluses Saksa fašistlike röövvallutajatega" anti leitnant Albert Repsonile Nõukogude Liidu kangelase nimetus, Lenini orden ja Kuldtähe medal. Sõja jooksul sai ta kolm korda haavata. Aastal 1945 demobiliseeriti ta nooremleitnandi auastmes. Aastal 1950 lõpetas ta Raudteeministeeriumi Leningradi Tehnikumi.
1833

◄ | 18. sajand | 19. sajand | 20. sajand | ► ◄ | 1800. aastad | 1810. aastad | 1820. aastad | 1830. aastad | 1840. aastad | 1850. aastad | 1860. aastad | ► ◄◄ | ◄ | 1829 | 1830 | 1831 | 1832 | 1833 | 1834 | 1835 | 1836 | 1837 | ► | ►► 1833. aasta (MDCCCXXXIII) oli 19. sajandi 33. aasta. 9. jaanuar (vkj 28. detsember) – jõustus "Seadus Venemaa Evangeelse Luteriusu Kirikule", millega asutati Peterburi Kindralkonsistoorium, kellele hakkasid alluma kõik Eesti alal olevad luterlikud konsistooriumid. 2. veebruar (vkj 21. jaanuar) – Helme kihelkonna talupoeg Mats Erdell, kes oli vilja- ja linaäriga rikkaks saanud, ostis ära Roobe mõisa pantkirjad ja sai seeläbi mõisa tegelikuks valdajaks. Pärast rüütlimõisate omamise vabaksandmist kõigi seisuste liikmetele ostis tema poeg Hans Erdell 1867. aastal Roobe mõisa päriseks ja temast sai esimene eesti soost rüütlimõisaomanik. 8. veebruar (vkj 27. jaanuar) – Nikolai I käsul anti Sindi riigimõisad rendile tööstur Johann Christoph Wöhrmannile eesmärgiga, et ta Poolas oleva kalevivabriku Sindisse tooks. ... Emil Lenz sõnastas reegli induktsioonivoolu suuna määramiseks. 3. mai – Nikolai Karl Otto von Wahl, baltisaksa poliitik ja mõisnik 29. jaanuar – Karl Frederik Aagaard, taani maalikunstnik 21. oktoober – Alfred Nobel, Rootsi keemik, Nobeli auhinnale alusepanija 19. november – Wilhelm Dilthey, Saksa filosoof 27. detsember - Larin Paraske, isuri runolaulik 5. juuli – Joseph Nicéphore Niépce, prantsuse füüsik ja fotograafia leiutaja Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 123